**PORNAISTEN ELÄKKEENSAAJAT ry** 7.3.2018

**VUOSIKERTOMUS VUODELTA 2017**

**YLEISTÄ**

Vuonna 2017 yhdistyksen toiminta oli monipuolista ja vilkasta. Kerho kokoontui kesätaukoa lukuun ottamatta joka toinen viikko vuorotellen Halkian ja Laukkosken Työväentaloilla, kaikkiaan 12 kertaa. Jäseniä oli kerhoissa paikalla 15-25 henkilöä.

Yhdistyksen jäsenmaksu pysyi 15 eurossa.

Osallistuimme Ikäihmisten neuvoston järjestämiin IkäInfoihin ja muistiyhdistyksen järjestämään muistikahvilatoimintaan Aurinkomäessä.

Boccian harrastajamäärä on pysynyt suurena ja sitä pelasimme torstaisin Halkiassa.

Vuoden aikana muistimme myös merkkipäiviä viettäneitä kerhomme jäseniä.

**KOKOUKSET**

Kevätkokous pidettiin 8. maaliskuuta, läsnä 25 jäsentä. Syyskokous pidettiin 1. marraskuuta, läsnä 22 jäsentä. Hallitus kokoontui 4 kertaa. Uusi hallitus piti järjestäytymiskokouksen 1. marraskuuta.

**JÄSENISTÖ**

Vuoden lopussa jäseniä oli 55 (+7), naisia 32 ja miehiä 23.

**EKL:N JA UUDENMAAN PIIRIN TAPAHTUMAT JA KILPAILUT**

Vuoden aikana osallistuimme EKL:n Uudenmaan piirin ja EKL:n järjestämiin koulutuksiin ja

kokouksiin ja piirin kevät- ja syysjuhlaan sekä syksyn liikuntatapahtumaan.

EKL:n liikuntahaasteessa maalis- huhtikuussa sijoituimme tänä vuonna hienosti 7. sijalle (2016 9.) 38 yhdistyksen joukossa.

Boccia- joukkueemme ja heittäjämme osallistuivat vuoden aikana viiteen piirinmestaruuskisaan ja EKL:n henkilökohtaisiin sisäboccian mestaruuskisoihin. Parhaina saavutuksina olivat piirinmestaruuskisoissa Irma Lumen- Nurmisen 5. sija ja Jorma Laukan 4. sija sisäbocciassa ja Irma Lumen- Nurmisen ja Jorma Laukan 3. sija sisäparibocciassa. Sisäkisat olivat Porvoossa niin kuin myös EKL:n mestaruuskisat ja ulkokisat Tikkurilassa ja Myyrmäessä.

Muistimme vuoden aikana piirin yhdistyksiä niiden merkkipäivinä.

**TOIMINTA JA TAPAHTUMAT**

ATK:ta opiskelimme alkuvuodesta neljänä iltana. Osallistujia oli toistakymmentä.

Pornaisten Omakotiyhdistyksestä Martti Nykänen kertoi Omakotiyhdistyksen jäseneduista kerhossa 8. helmikuuta.

Teimme Teatteriretken Lahden Kaupunginteatteriin katsomaan ”Harmony Sisterrs”- näytelmää.

Seppo Lehtonen esitteli vanhoja valokuvia kerhossa 17. toukokuuta.

Perinteiset Helatorstaihipat järjestimme helatorstaina 25. toukokuuta Halkian Työväentalolla ja juhlijoita oli toistasataa. Mukaan oli kutsuttu piirin yhdistyksiä ja pornaislaisia paikallisyhdistyksiä, jäsenistömme ja muita kutsuvieraita. Hippojen viihdepuolen hoiti mallikkaasti Kari Parkkinen. Ohjelmassa oli myös oma sketsimme ja Kaija Temmilän esittämät runot.

Kevätkauden päätteeksi retkeilimme Vermijärven kodalla 7. kesäkuuta.

Sipoon Eläkkeensaajien vieraina olimme Lövhydddanissa kesäpäivää viettämässä.

Vietimme yhdistyksen 30- vuotisjuhlaa Halkiassa juhlalounaan merkeissä Vanhustenviikolla 4. lokakuuta. Tilaisuudessa jaettiin myös kunniamerkkejä ansioituneille jäsenille.

Samoissa merkeissä ulkoilutimme Aurinkomäkeläisiä ulkoilutapahtumassamme 5. lokakuuta. Molemmista tapahtumista on muodostunut jo perinne yhdistyksellemme.

8. lokakuuta osallistuimme neljän piirin yhteiskonserttiin ”Sinivalkoiset sävelet Dallapee” Kulttuuritalolla.

Marraskuun 29. päivänä vietimme perinteiset pikkujoulujuhlat ja nautimme omienemäntiemme laittaman erinomaisen jouluaterian Halkiassa. Tilaisuudessa muistimme vuoden aikana ”pyöreitä” vuosia täyttäneitä jäseniämme ruusuilla.

Arpajaisia pidettiin, lotottiin, veikattiin Lahden MM- kisoja, lumen tuloa ja jäiden lähtöä.

Bingoa pelasimme kerhossa Laukkoskella Erkki ja Inkku Mattilan vetämänä.

Osallistuimme Eläkeliiton paikallisyhdistyksen järjestämään Pakkaspolkaisuun Kivistön nuorisoseuraintalolla.

Yhdistyksen toiminnan rahoitimme jäsenmaksutuotoilla, juhla- ja arpajaistuotoilla ja kahvimaksuilla.

**EDUSTUKSET**

Puheenjohtaja Matti Leivoja edusti yhdistystä Uudenmaan piirin hallituksessa ja vuosikokouksissa ja yhdessä varapuheenjohtaja Erkki Mattilan kanssa Itä- Uudenmaan alueen kokouksissa ja oli myös Mustijoen perusturvan Ikäihmisten neuvostossa edustajanamme varajäsenenään Martti Pakarinen.

**HALLINTO**

Yhdistyksen hallitukseen kuuluivat Matti Leivoja, puheenjohtaja, muut hallituksen jäsenet olivat Erkki Mattila, varapuheenjohtaja, Ingegerd Mattila, Kaija Temmilä, taloudenhoitaja, Iris Nurmi, Matti Ahonen, Marja- Leena Leivoja ja Jorma Laukka, sihteeri. Varajäseninä toimivat Irma Lumen-Nurminen, Ritva Vainio, Margareta Kauno ja Martti Pakarinen.

Yhdistyksen emäntinä toimivat Halkiassa Eila Honkanen, Marja- Leena Leivoja, ja Laukkoskella Ingegerd Mattila ja Margareta Kauno.

Käsityökerhon vetäjinä toimivat Irma Lumen- Nurminen ja Erkki Mattila.

Toiminnantarkastajina olivat Heikki ja Eila Honkanen, varalla Veikko Kippilä ja Hannu Tervo.

Hallitus kiittää kerhon jäseniä tilaisuuksien järjestelyistä ja niihin osallistumisista. Erityiskiitoksen ansaitsevat mainiot emäntämme aherruksestaan monissa eri tapahtumistamme.

Osallistuminen muiden yhdistysten järjestämiin tilaisuuksiin oli myös kiitettävää.

Pornaisten Eläkkeensaajat ry

Hallitus